**DĖL RENGINIŲ ORGANIZAVIMO ROKIŠKIO RAJONO SAVIVALDYBĖS VIEŠOSE VIETOSE KOMISIJOS SUDARYMO IR JOS DARBO REGLAMENTO PATVIRTINIMO**

**2023 m. gegužės 31 d. Nr. MV-99**

**Rokiškis**

Vadovaudamasis Lietuvos Respublikos vietos savivaldos įstatymo 27 straipsnio 2 dalies 26 punktu, Rokiškio rajono savivaldybės tarybos 2023 m. gegužės 25 d. sprendimu Nr. TS-181 patvirtintų Renginių organizavimo Rokiškio rajono savivaldybės viešosiose vietose taisyklių 26 punktu,

1. S u d a r a u Renginių organizavimo Rokiškio rajono savivaldybės viešosiose vietose komisiją:

Valerijus Rancevas – Savivaldybės administracijos direktorius, komisijos pirmininkas;

Irena Matelienė – Komunikacijos ir kultūros skyriaus vedėja, komisijos pirmininko pavaduotoja;

 Vitalis Giedrikas – Socialinės paramos ir sveikatos skyriaus vedėjas;

 Ernesta Jančienė – Turto valdymo ir ūkio skyriaus vedėja;

 Evelina Kazlauskaitė – Teisės ir personalo skyriaus vyriausioji specialistė;

Rasa Pugžlienė – Komunikacijos ir kultūros skyriaus vyresnioji specialistė, komisijos sekretorė;

 seniūnas (-ai) – seniūnijos (-ų), kurios (-ių) teritorijoje vyks renginys (-iai)

*Punkto pakeitimai:*

*Nr. MV-****2023 m. rugpjūčio 4 d. Nr. MV-267***

2. Komisijos darbe k v i e č i u dalyvauti:

Daivutę Bulovienę – Nacionalinio visuomenės sveikatos centro prie Sveikatos apsaugos ministerijos Panevėžio departamento Rokiškio skyriaus vedėją;

Robertą Krasauską – Panevėžio apskrities vyriausiojo policijos komisariato Rokiškio rajono policijos komisariato veiklos skyriaus viršininką, jam nesant, jį pavaduojantį pareigūną;

Liudą Navicką – Priešgaisrinės apsaugos ir gelbėjimo departamento prie Vidaus reikalų ministerijos Panevėžio priešgaisrinės gelbėjimo valdybos Rokiškio priešgaisrinės gelbėjimo tarnybos deleguotą atstovą;

Jolitą Skersienę – Rokiškio pirminės asmens sveikatos priežiūros centro deleguotą atstovę.

 3. T v i r t i n u renginių organizavimo Rokiškio rajono savivaldybės viešosiose vietose komisijos darbo reglamentą (pridedama).

 Potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu: Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Irena Matelienė

 PATVIRTINTA

 Rokiškio rajono savivaldybės

 mero 2023 m. gegužės 31 d. potvarkiu

 Nr. MV-99

**RENGINIŲ ORGANIZAVIMO ROKIŠKIO RAJONO SAVIVALDYBĖS VIEŠOSIOSE VIETOSE KOMISIJOS DARBO REGLAMENTAS**

**I SKYRIUS**

**BENDROSIOS NUOSTATOS**

1. Renginių organizavimo Rokiškio rajono savivaldybės viešose vietose komisiją (toliau – Komisija), vadovaudamasis aktualiomis Rokiškio rajono savivaldybės tarybos patvirtintomis Renginių organizavimo Rokiškio rajono savivaldybės viešosiose vietose taisyklėmis (toliau – Taisyklės) sudaro ir jos darbo reglamentą tvirtina Rokiškio rajono savivaldybės (toliau – Savivaldybė) meras.
2. Komisijos darbą organizuoja Savivaldybės administracijos direktorius.
3. Komisija savo veikloje vadovaujasi Lietuvos Respublikos įstatymais, nutarimais, Rokiškio rajono savivaldybės tarybos sprendimais, šiuo darbo reglamentu, kitais teisės aktais.
4. Komisijos pirmininką, jo pavaduotoją ir sekretorių Savivaldybės meras skiria iš asmenų, įrašytų į Komisiją.

**II SKYRIUS**

**KOMISIJOS FUNKCIJOS**

1. Komisija vykdo šias funkcijas:
	1. vadovaudamasi Taisyklėmis, nagrinėja Savivaldybės mero nukreiptą prašymą organizuoti renginį, teikia rekomendaciją Savivaldybės merui dėl leidimo išdavimo. Rekomendacija įrašoma posėdžio protokole;
	2. teikia pasiūlymus ir rekomendacijas renginių organizatoriams renginių infrastruktūros ir išteklių efektyvesnio valdymo klausimais;
	3. teikia pasiūlymus dėl Taisyklių pakeitimų.

**III SKYRIUS**

**DARBO ORGANIZAVIMO TVARKA**

6. Komisijos pirmininkas, gavęs renginio organizatoriaus prašymą (toliau – Prašymas), paveda Komisijos sekretoriui šaukti Komisijos posėdį.

7. Komisijos sekretorius surenka ir pateikia Komisijai reikalingą informaciją ir dokumentus ne vėliau kaip vieną darbo dieną iki Komisijos posėdžio. Iki Komisijos posėdžio pradžios, Prašymo teikėjas gali pateikti papildomus paaiškinimus ar papildyti prašymą.

8. Komisijos darbo vieta – Savivaldybės administracijos pagrindinėje buveinėje. Komisijos posėdžiai gali vykti ir informacinių technologijų priemonėmis.

9. Komisijos posėdžiai teisėti, kai juose dalyvauja ne mažiau kaip 1/2 komisijos narių.

10. Komisijos sprendimai priimami paprasta balsų dauguma, kai balsai pasidalija tolygiai, lemia posėdžiui pirmininkaujančiojo balsas.

11. Po posėdžio Komisijos sekretorius:

11.1. parengia įvykusio Komisijos posėdžio protokolą;

11.2. parengia Savivaldybės mero potvarkio ir juo išduodamo leidimo projektą;

11.3. informuoja Prašymo teikėją apie kitus leidimo išdavimo veiksmus arba leidimo neišdavimo priežastis;

11.4. perduoda Prašymo teikėjui išduotą leidimą.

**IV SKYRIUS**

**TEISĖS IR PAREIGOS**

12. Komisija, vykdydama jai pavestas funkcijas, privalo:

12.1. vykdyti šiame reglamente nurodytas Komisijos funkcijas;

12.2. neatskleisti suinteresuotiesiems asmenims prašymo turinio ir kitos Komisijos darbo informacijos, jeigu jos atskleidimas prieštarauja teisės aktams.

**V SKYRIUS**

 **BAIGIAMOSIOS NUOSTATOS**

13. Dokumentai, susiję su Komisijos veikla, saugomi Savivaldybės administracijos padalinyje, kurio specialistas paskirtas Komisijos sekretoriumi.

14. Komisija ir jos darbo reglamentas keičiami ar panaikinami Savivaldybės mero potvarkiu vadovaujantis Taisyklėmis.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_